રીચાએ પોતે આ બાબતની પુષ્ટિ કરતા જણાવ્યું - તાજેતરમાં મુંબઈ જતી હતી અને મારા સામાનમાં આયુર્વેદિક સામગ્રી હતી. સલામતી કર્મચારીઓને મારા આયુર્વેદિક પાવડર અંગે શંકા થઈ. હું નહોતી ઇચ્છતી કે તે તમામ વસ્તુઓ જપ્ત કરી લેવામાં આવે, કારણ કે આ વસ્તુઓ સરળતાથી ઉપલબ્ધ નથી થતી અને તે ખાસ તો મારા માટે બનાવવામાં આવી હતી. રીચાએ જણાવ્યું - હું પૂરા બે કલાક અધિકારીઓને ખાત્રી આપતી રહી કે આ સામગ્રી શંકાસ્પદ નથી. હું જાણુ છું કે તે લોકો તેમનું કામ કરતા હતાં. તેથી હું તેમને સહકાર આપી રહી હતી.